**Ohjeistus Edlevo Appin käyttämiseen**

Edlevon mobiilisovellusta voi käyttää Android ja IOs laitteissa ja se on ladattavissa sovelluskaupasta (Google Play / Apple App Store) hakemalla nimellä Edlevo. Sovellukseen käytetään kirjautumiseen Suomi.fi tunnistautumista eli kirjautumiseen tarvitaan joko pankkitunnukset tai mobiilivarmenne.

Sovelluksen lataamisen jälkeen, ensimmäisellä kirjautumiskerralla tulee valita kieli ja kunta.

Edlevo App avautuu kirjautumisen jälkeen aloitussivulle. Kaikki varhaiskasvatuksessa olevat lapset näkyvät yhdellä kirjautumisella.

**Hoitoaikojen ilmoittaminen**

Sovelluksen oikeasta yläreunasta löytyy valikko, mobiilissa kolme viivaa. Valitse valikosta toiminto, Hoitoaikailmoitus. Jos lapsia on vain yksi, avautuu toiminto suoraan lapsen tietoihin. Jos lapsia on useampi, valite näytön yläreunan pudotusvalikosta ensin lapsi, jonka hoitoajat haluat ilmoittaa.

Hoitoaika tulee ilmoittaa aina kokonaiselle viikolle. Kirjaa viikon jokaiselle päivälle joko kellonaikaväli tai poissaolo(vapaapäivä). Meillä hoitoajan voi ilmoittaa ma-pe ajalle. Mikäli hoidontarvetta on muuna aikana, ota siitä erikseen yhteyttä päiväkodin johtajaan.

Hoitoaikojen ilmoittaminen lukkiutuu edeltävän viikon maanantaina klo 23:59. Tämän jälkeen sovelluksella ei pysty ilmoittamaan hoitoaikoja seuraavalle viikolle.

**Hoitoaikojen kopioiminen**

Jos haluat kopioida kirjaamasi hoitoajat tuleville viikoille, paina *Kopioi viikko* – painiketta.

Valitse näytöltä ne viikot, joille haluat hoitoajat kopioida painamalla harmaata + -kuvaketta, jolloin se muuttuu siniseksi.

Voit kopioida korkeintaan 20 viikkoa eteenpäin hoitoaikoja.

Kun olet valinnut haluamasi viikot, paina Varmistus -painiketta, jolloin tiedot tallentuvat.

Viikoille, joilla on suljettuja päiviä (esim. arkipyhä), ei voi kopioida hoitoaikoja.

  

Näet Jatka – painikkeen yhteydessä tallentamattomien viikkojen lukumäärän. Jatka -painikkeesta siirryt yhteenveto näkymään, missä voit vielä tarkastaa viikot, joita olet tallentamassa. Yhteenveto – näkymässä voit myös kopioida samat viikot sisaruksille. Tallenna hoitoajat painamalla Lähetä -painiketta. Lopuksi saat kuittauksen onnistuneesta tietojen lähettämisestä.

**1.3. alkaen** Edlevo Appiin tulevat myös sähköiset palvelu- ja maksupäätökset 2024 vuodesta alkaen. Oikean yläreunan valikosta löytyy Päätökset-kohta, jonka avaamalla löytyy sekä palvelupäätökset (varhaiskasvatuspäätös) että maksupäätökset. Päätökset ovat PDF-muodossa. Mitätöidyistä päätöksistä näkyy rivi ”Tämä päätös on kumottu”, jolloin PDF-tiedostoa ei ole enää mahdollista avata.





Lisätietoja sovelluksen käytöstä

Anne Mäkelä p. 040-4811605 tai sp. anne.makela@karijoki.fi